google/wiki40b huggingface dataset:
Chuang Sien-fan

Životopis

Narodil sa v pomerne chudobnej rodine v provincii Kuang-si. Jeho predkovia pochádzali z domorodých obyvateľov v Kuang-si. Mal dvoch súrodencov. Už v detstve prejavoval záujem o čítanie a históriu. Podľa prameňov sa naučil skoro čítať, už ako sedemročný mal vraj trikrát prečítanú Kroniku Číny z doby dynastie Šang, ktorú si veľmi obľúbil. V rokoch 1911 – 1921 navštevoval základnú a strednú školu vo Fu-suej. V rokoch 1922 – 1926 navštevoval školu v Kuang-si, kde študoval literatúru, históriu, zemepis a angličtinu. Po skončení pokračoval v štúdiu na Pekinskej univerzite, kde sa venoval dejinám antickej literatúry a hieroglyfom. Štúdium ukončil v roku 1932 získaním titulu bakalár histórie. V rokoch 1932 až 1935 nasledovalo štúdium v Historickom ústave Pekinskej univerzity. Štúdium ukončil v roku 1935 získaním titulu a odišiel do Japonska na Tokijskú univerzitu, kde sa venoval dejinám Orientu, kde sa jeho záujem sústredil na čínsky pravek.
Po návrate do Číny učil na katedre histórie Univerzity v Kuang-si, kde pôsobil najprv ako docent, od roku 1941 ako profesor, neskôr tu pôsobil ako prepošt a v tejto pozícii zostal až do roku 1952. V rokoch 1953 – 1982 prednášal na Vysokej škole pedagogickej v Kuang-si.
V roku 1957 stal sa jednou z obetí politických procesov, bol označený za pravičiara a dostal zákaz publikovať. V roku 1979 bol rehabilitovaný. V tomto období písal lektorské posudky pre rôzne nakladateľstvá a venoval sa problematike národnostných menšín. Medzi jeho záujmy patrila aj historiografia, etnografia, etnológia, antropológia a národnostné menšiny v Číne. Chuang Sien-fan je autorom mnohých odborných článkov a publikácií, ktoré sa týkajú predovšetkým čínskych dejín. Bol odborníkom na čínske dejiny a štúdium národa Čuang. Napísal 10 kníh a viac než 100 článkov v rôznych periodikách. Jeho vedecký záujem sa sústredil na oblasť dejín čínskych národnostných menšín, sleduje najmä problematiku nápisov na veštebných kostiach v dynastii Šang, čuangských dejín a nacionalizmu, národnej kultúry, dejín a náboženstva národnostných menšín, historickej demografie, antropologických skúmaní a na tradície rôznych pôvodných dejín. Cieľom Sien-fan Chuanga ako historika však bolo vypra­covanie veľ­kej rozpravy o čuangovéckých dejinách. V tom videl svoje životné poslanie. Ako prvý napísal stručné dejiny Čuangov. V roku 1988 mu vyšla ďalšia kniha, tentoraz sa vzťahujúca k všeobecným dejinám Čuangov, v ktorej sa prejavuje jeho osobitná koncepcia dejín: dejiny čuangského národa vidí ako neustály boj čuangského živlu s Chanmi.
Popri národopise a historiografia sa orientoval aj na širší folklórny výskum. Je spoluautorom vlastivedných monografií, pričom jeho práce z tejto oblasti majú populárno-náučný charakter v intenciách literatúry faktu. Sien-fan bol priekopníkom národnej pedagogiky v Číne a zakladateľ Li-ťiang Univerzity v Kuang-si.
Alexander Babiš

Život

Pred rokom 1989 pracoval v podniku zahraničného obchodu Omnia, ktorý importoval a exportoval spotrebné technológie.
Bol vedený Štátnou bezpečnosťou ako spolupracovník. ŠtB Alexandra Babiša podľa slovenského časopisu Týždeň zaregistrovala jedenásť dní pred 17. novembrom 1989 ako agenta s kódovým menom Miki.
Po páde komunistického režimu pôsobil 15 rokov v bankovom sektore, päť rokov pracoval ako finančný riaditeľ v spoločnosti svojho brata, slovenskom Agroferte.
Alexander Babiš bol na Slovensku obvinený z podvodu. So spoločníkom z firmy CTHS boli podozriví z toho, že energetickej spoločnosti ČEZ Slovensko spôsobili škodu 195 250 eur. ČEZ Slovakia je dcérska spoločnosť českej skupiny ČEZ. Tá patrí do pôsobnosti ministerstva financií, ktoré riadil Andrej Babiš.

Rodina

Alexander Babiš je tretíkrát ženatý, má štyri deti a žije v Bratislave.
Rytmus (verš)

Rytmus (z gr. rhytmos tok, prúd) je v poézii pravidelné opakovanie akustického prvku, ktoré vždy súvisí s fonetickým a fonologickým systémom jazyka a ktoré sa môže realizovať striedaním dlhých a krátkych slabík, rovnakým počtom slabík alebo prízvukov vo verši atď. Rytmus je prvotným a najpodstatnejším znakom poézie a je významným faktorom aj vo voľnom verši a v ostatných typoch poézie bez rýmu.

Rytmus verša a metrum

Rytmus majú rozličné druhy umenia (hudba, spev, tanec, výtvarníctvo a pod.), rozličné typy reči, napr. i próza (literatúra patrí k časovému druhu umenia), ale ako estetická kategória je rytmus príznakový, vlastný iba veršu, pretože sa zakladá na zákonitostiach verša. Rytmus verša, keďže sa konštituuje na prozodických vlastnostiach jazyka, je slovesným rytmom. Založený je na určitej norme, schéme, ktorá určuje pravidlá a organizáciu prozodických prvkov jazyka, napr. počet slabík, usporiadanie dlhých a krátkych slabík, rozloženie prízvučných a neprízvučných slabík, striedanie taktov, opakovanie slov a slovných skupín, veršový a vetný paralelizmus a pod. Rytmickú schému, rozmer verša nazývame metrum.

Rytmický impulz

Nevyhnutnou podmienkou vnútorného usporiadania básnického textu je tzv. rytmický impulz, t. j. očakávanie, že po skupine rytmických jednotiek, organizovaných určitým spôsobom, bude nasledovať jednotka organizovaná podobne alebo zhodne. Najjednoduchšou zložkou rytmického impulzu je dvojdielna intonačná schéma, t. j. výrazné rozčlenenie verša na dve polveršia, čo charakterizuje aj voľný verš.
Sakrálna stavba

Sakrálna stavba (z latinského Sacer – „svätý“) je stavba slúžiaca pre výhradne náboženské alebo rituálne úkony. Sakrálne stavby boli zároveň vyjadrením umeleckej vyspelosti a duchovnej kultúry národa a dodnes patria k významným historickým a architektonickým pamiatkam. Vo väčšine prípadov ide o stále živé stavby, dodnes slúžiace svojmu pôvodnému účelu – náboženskému kultu. Výnimku tvoria synagógy, ktoré v súčasnosti patria k najohrozenejším sakrálnym pamiatkam.
Fleurigné

Poloha

Obec má rozlohu 18,17 km². Najvyšší bod je položený 233 m n. m. a najnižší bod 79 m n. m.

Obyvateľstvo

Počet obyvateľov obce je 1 032 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vesaignes-sur-Marne

Poloha

Obec má rozlohu 8,45 km². Najvyšší bod je položený 441 m n. m. a najnižší bod 292 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vaux-lès-Rubigny

Poloha

Obec má rozlohu 3,92 km². Najvyšší bod je položený 236 m n. m. a najnižší bod 138 m n. m.

Obyvateľstvo

Počet obyvateľov obce je 47 obyvateľov (2009).
Graf vývoja obyvateľstva:
Zdroje: INSEE
Ibis posvätný

Výskyt a stav na Slovensku

Na Slovensku bol prvýkrát pozoravaný začiatkom mája v roku 2008 na Dubnickom štrkovisku a koncom mája pri Piešťanoch na Sĺňave. Pravdepodobne je to ten istý jedinec a zaletel z Francúzska, kde boli v roku 1976 vypustené a tam aj hniezdia v počte 1200 párov. Ďalšie pozorovanie bolo koncom augusta a začiatkom septembra v roku 2010 na zaplavených poliach pri Trsticiach, bol pozorovaný nedospelý jedinec.
Plitvička jezera

Členenie obce

Obec Plitvička jezera pozostáva zo 41 častí (naselja): Bjelopolje, Čanak, Čujića Krčevina, Donji Vaganac, Drakulić Rijeka, Gornji Vaganac, Gradina Korenička, Homoljac, Jasikovac, Jezerce, Kalebovac, Kapela Korenička, Kompolje Koreničko, Končarev Kraj, Korana, Korenica, Kozjan, Krbavica, Ličko Petrovo Selo, Mihaljevac, Novo Selo Koreničko, Oravac, Plitvica Selo, Plitvička Jezera, Plitvički Ljeskovac, Poljanak, Ponor Korenički, Prijeboj, Rastovača, Rešetar, Rudanovac, Sertić Poljana, Smoljanac, Šeganovac, Trnavac, Tuk Bjelopoljski, Vranovača, Vrelo Koreničko, Vrpile, Zaklopača a Željava.
Centrom obce je časť Korenica, ktorej meno niesla celá obec až do roku 1997.
Decazeville

Poloha

Obec má rozlohu 13,88 km². Najvyšší bod je položený 454 m n. m. a najnižší bod 163 m n. m.

Obyvateľstvo

Počet obyvateľov obce je 6107 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Zambie

Vlajka Zambie - tvorí ju list zelenej farby. V jeho dolnom vlajúcom cípe je umiestnená trikolóra zvislých pruhov vo farbách červenej, čiernej a oranžovej, nad ňou je oranžový orol zo štátneho znaku v realistickej kresbe s roztiahnutými krídlami.
Orol je symbolom zambijskej vôle po slobode (bol už v znaku Severnej Rodézie) a znamená aj schopnosť ľudu riešiť problémy krajiny. Zelená predstavuje prírodné bohatstvo štátu, jeho lesy a polia, červená boj za slobodu, čierna zambijský ľud a oranžová nerastné bohatstvo Zambie, hlavne meď. Sú to zároveň farby vládnucej Jednotnej strany národnej nezávislosti (UNIP).
Vlajka bola zavedená roku 1964.
Copiapit

Charakteristika

Copiapit sa vyskytuje zvyčajne v podobe tabuľkovitých kryštálov, povlakov a šupinatých agregátov alebo hrudiek. Máva žltú. zlatožltú. oranžovožltú farbu, no môže byť aj zelenožltý aleho olivovozelený. Je to priehľadný až priesvitný minerál s perleťovým leskom.

Vznik

Vytvára sa pri oxidácii sulfidov s obsahom železa, napr. pyritu.

Poznávanie

Copiapit sa rozpúšťa vo vode a sfarbuje ju do žlta. Je taviteľný už pri nízkych teplotách.
Trucy-l’Orgueilleux

Poloha

Obec má rozlohu 13,54 km². Najvyšší bod je položený 286 m n. m. a najnižší bod 164 m n. m.

Obyvateľstvo

Počet obyvateľov obce je 239 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eurydiké (nymfa)

Eurydiké alebo Eurydika alebo zriedkavo Eurydike (starogr. Εὐρυδίκη – Eurydiké, lat. Eurydice) je v gréckej mytológii manželka najväčšieho hudobníka a pevca Orfea.
Orfeus sa preslávil nielen svojim umením, ale aj svojou veľkou láskou k svojej manželke Eurydike.
Zamiloval sa do nej, keď ešte ako vodná víla načúvala jeho spevu. Boli spolu potom veľmi šťastní až do dňa, keď Eurydika zatúžila uvidieť svoje družky. Cestou k nim ju pri trhaní kvetov uštipol had a kým k nej Orfeus na jej výkrik pribehol, Eurydika zomrela. Nešťastný Orfeus sa rozhodol vykonať to, čo sa do tých čias nik neodvážil, odísť do podsvetia a poprosiť vládcu Háda, aby mu Eurydiku vydal.
Cestou do podsvetia čarom svojej hudby obmäkčil prievozníka Charóna a ten ho previezol cez posvätnú rieku Stygu. Orfeus potom pokorne predstúpil pred Háda a zaspieval mu o svojej láske k Eurydike. Jeho pieseň dojala celú podsvetnú ríšu a dokonca sa rozplakala aj Hádova manželka Persefona. Keď to videl Hádes sľúbil, že jeho žiadosť splní, ale len pod podmienkou, že sa za Eurydikou cestou z podsvetia neobzrie, kým obidvaja nezazrú svetlo sveta.
Orfeus nadšene súhlasil a počas dlhej cesty sa ovládal, ale keď už boli pred jaskyňou v tainarskej rokline, za ktorou začína už ríša živých, neovládol sa. Obzrel sa, či ho Eurydika naozaj nasleduje. Zazrel ju, ale už ako odchádzajúci tieň. Keďže sľub nedodržal, Eurydiku stratil. Orfeus však o štyri roky opustil tento svet, keď ho pri slávnostiach boha Dionýza v extáze zabili trácke ženy a on sa potom s Eurydikou v podsvetí opäť stretol a zostal s ňou už navždy.
Anton Daxner

Životopis

Do školy chodil v Brezne-Bujakove, za holiča sa vyučil v Slovenskej Ľupči. Po príchode do Brezna roku 1931, kde si zriadil holičskú živnosť, venoval sa ochotníckej činnosti ako herec Divadelného odboru pri MO MS, po 1948 Divadelného súboru J. Chalupku Brezno. Hrával najmä v komediálnom žánri. Sporadicky sa venoval aj réžii.
Igram

Poloha

Igram leží v úrodnej Podunajskej nížine, v južnej časti Trnavskej pahorkatiny v blízkosti miest Trnava, Senec a Modra neďaleko Malých Karpát v nadmorskej výške 148 m n. m. Dnes leží medzi dvoma dôležitými dopravnými tepnami, železničnou traťou a  diaľnicou D1. Chotár obce je rovinatý. Na Nivách a v Šúri strácal rovinatý charakter, boli tam vinohrady, ktoré už dnes neexistujú.
Aboncourt-sur-Seille

Poloha

Obec má rozlohu 3,63 km². Najvyšší bod je položený 290 m n. m. a najnižší bod 195 m n. m.

Obyvateľstvo

Počet obyvateľov obce je 72 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sériový motor

Sériový motor alebo sériový elektromotor je elektromotor, v ktorom je budiace vinutie zapojené v sérii s vinutím kotvy.
Výhodnou vlastnosťou tohto stroja je, že dokáže pracovať tak na jednosmernom, ako aj na striedavom napätí. Tento stroj sa uplatnil najmä pri poháňaní najrôznejších zariadení, hlavne dopravných prostriedkov a nástrojov. Využitie tohto stroja v menšom meradle je napr. pri domácich spotrebičoch (vŕtačky, vysávače). Jeho prirodzená charakteristika je podobná hyperbole s vodorovnou asymptotou pod osou X - pri malých otáčkach dosahuje značný krútiaci moment, ktorý so zvýšením otáčok klesá k nule.
Rozjazd bol sprevádzaný prepojovaním odbočiek rozjazdového rezistora. Pretože tento spôsob bol veľmi nehospodárny, prešlo sa na reguláciu tyristorom, ktorý (podľa dĺžky pulzu v perióde striedavého prúdu) prepúšťa voliteľné množstvo energie. Brzdenie bolo nemysliteľné, pretože pri rozpojení svoriek stroj stratil okamžite aj budenie, takže sa v kotve neindukoval žiadny prúd. Tento problém bol vyriešený opäť brzdením do odporu cez tyristor, kedy za využitia samonabudenia stroja sa indukovaný prúd maril v odporníkoch, neskôr sa táto energia rekuperovala cez kondenzátor naspäť do napájacej siete.
Orieux

Poloha

Obec má rozlohu 8,19 km². Najvyšší bod je položený 473 m n. m. a najnižší bod 290 m n. m.

Obyvateľstvo

Počet obyvateľov obce je 109 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dejan Školnik

Futbalová kariéra

Profesionálne začal hrať futbal v roku 2008 v Maribore v tomto tíme odohral 72 zápasov a nastrieľal 6 gólov. V roku 2010 prestúpil do portugalského klubu Nacional, kde odohral 44 zápasov a nastrieľal 4 góly. V roku 2015 prestúpil do slovinského klubu NK Aluminij, za ktorý odohral 10 zápasov a strelil jeden gól. V sezóne 2015 – 2016 hral za slovenský klub FC ViOn Zlaté Moravce, za ktorý odohral 28 zápasov a strelil 1 gól za túto sezónu mal šesť žltých a jednu červenú kartu. V sezóne 2016 – 2017 prestúpil do talianskeho klubu Mantova, za ktorý odohral tri zápasy. Od sezóny 2017 hráva v slovinskom klube Drava Ptuj. Slovinsky klub Nogometna Šola Drava Ptuj bol založený v roku 2004. V sezóne 20016 – 2017 skončil na piatom mieste v druhej najvyššej slovinskej futbalovej lige.

Reprezentácia Chorvátska

Dejan Školnik nastúpil v reprezentačnom tíme Chorvátska do 20 a 21 rokov, za ktoré odohral 11 zápasov a strelil jeden gól. Jediný gól za reprezentáciu strelil 9. októbra 2010 v zápase Španielsko "21" - Chorvátsko "21". Zápas sa skončil 2:1 a Dejan Školnik strelil gól v 22 minúte zápasu, svojim gólom prekonal španielskeho brankára Davida de Gea.
Lételon

Poloha

Lételon má rozlohu 6,37 km². Najvyšší bod je položený 237 m n. m. a najnižší bod 158 m n. m.

Obyvateľstvo

Lételon má 123 obyvateľov (2009).
Graf vývoja obyvateľstva:
Zdroje: INSEE
Muammar al-Kaddáfí

Mladosť a štúdium

Narodil sa ako syn kočovného beduínskeho poľnohospodára v púšti neďaleko prístavného mesta Syrta v roku 1942. Základné vzdelanie získal v Misráte. V období štúdií bol zástancom ideológie egyptského štátnika Džamál Abd an-Násira a stal sa zaprisahaným odporcom kráľa. V roku 1961 bol vyhodený z internátnej školy v meste Sabhá za nepovolené organizovanie študentov a účasť na demonštráciách proti vystúpeniu Sýrie zo zväzku Zjednotenej arabskej republiky. V tom istom roku začal štúdium na Líbyjskej vojenské akadémii v Bengázi. V roku 1965 bol poslaný na niekoľko mesiacov do Kráľovskej vojenskej akadémie v Sandhurste. Domov sa vrátil v roku 1966 ako dôstojník s hodnosťou kapitána spojovacieho vojska.

Vláda

V roku 1969 naplánoval spoločne so skupinou ďalších dôstojníkov v krajine prevrat, ktorého cieľom bolo zvrhnutie konštitučnej monarchie a nastolenie vojenskej vlády. Výsledkom bolo zosadenie kráľa Idrisa I., ktorý bol v tej dobe na liečení v Turecku. Kaddáfí sa následne dal vymenovať za vrchného veliteľa ozbrojených síl a stal sa tak faktickým vládcom Líbye.
V roku 1970 odstránil z Líbye americké a britské vojenské základne, v roku 1973 znárodnil všetky zahraničné ropné spoločnosti v krajine. Podporoval rôzne revolučné skupiny po celom svete.
V rokoch 1976 a 1980 vydal svoju Zelenú knihu opisujúcu formu islamského socializmu. V roku 1977 zaviedol v Líbyi na základe myšlienok Zelenej knihy štátne zriadenie nazývané džamáhíríja, založené na islame a socialistických myšlienkach.
V roku 1986 letectvo USA ako reakciu na bombový útok na amerických vojakov v Západnom Berlíne, zosnovaný líbyjskou tajnou službou, bombardovalo vojenské a veliteľské ciele v Líbyi a sám Kaddáfí len tesne unikol smrti. Líbyjské vládne zdroje krátko po bombardovaní vyhlásili, že jednou z obetí je aj Kaddáfího adoptovaná dcéra, čo sa však neskôr ukázalo ako lož.
V roku 2003 súhlasil so vzdaním sa líbyjských zbraní hromadného ničenia, čo vzťahy s USA zlepšilo. V rokoch 2009 – 2010 bol predsedom Africkej únie.
Rouffach

Poloha

Obec má rozlohu 40,05 km². Najvyšší bod je položený 980 m n. m. a najnižší bod 195 m n. m.

Obyvateľstvo

Počet obyvateľov obce je 4 605 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Bohuš (evanjelický kňaz)

Životopis

Študoval na gymnáziu v Banskej Bystrici, na univerzite vo Wittenbergu. Konrektor v Banskej Štiavnici, rektor gymnázia a slov. kňaz v Kežmarku. Venoval sa prírodovednému a historickému výskumu Kežmarku a jeho tatranského okolia. Výborne ovládal latinčinu, ktorú uplatnil vo svojich príležitostných básňach, dobrý rečník. V rukopise zanechal Dejiny Kežmarku. Od 1717 člen vedeckej spoločnosti v Erfurte.
Slovanské farby

Bulharská vlajka

Bulharská vlajka bola tiež v origináli biela, modrá, červená, avšak, po získaní nezávislosti v roku 1878 prijalo svoju vlastnú kultúru a modrú nahradila zelená. Čierna Hora mala tiež slovanskú vlajku, rovnakú ako má Srbsko, akurát modrý pás bol svetlejší. V júni 2004 ale vlajku zmenila, v súčasnosti má štátny znak na červenom podklade so žltým lemovaním.
Jussy (Aisne)

Poloha

Obec má rozlohu 13,37 km². Najvyšší bod je položený 91 m n. m. a najnižší bod 61 m n. m.

Obyvateľstvo

Počet obyvateľov obce je 1 250 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šperk

Šperk je ozdobný predmet osobnej spotreby vyrobený z drahých kovov, drahokamov alebo iného materiálu. Môže mať rôznu podobu – prsteň, náramok, brošňa, prívesok a mnohé iné.

Funkcia

V súčasnosti šperk plní najmä dekoračnú funkciu. V minulosti, však tomu tak nebolo. Šperky mali funkciu platidla. Používali sa aj ako rôzne spony alebo pracky. Neskôr ich fuknčná stránka ustúpila do úzadia a šperky sa začali vnímať čoraz viac ako ozdobné predmety. 
Šperky sa taktiež stali symbolom spoločenského postavenia ich nositeľa. Niektoré kultúry pripisovali im ochranné schopnosti (pozri amulet). Niektoré šperky, ako napr. kresťanský krížik alebo Dávidova hviezda môžu vyjadrovať príslušnosť k náboženstvu. V západnej spoločnosti predstavuje obrúčka manželský zväzok.
Počas 19. storočia popri jeho funkčnej a dekoračnej stránke sa začal šperk chápať aj ako umelecké dielo. Medzi najznámejších tvorcov umeleckých šperkov tej doby patria francúzski umelci Carl Peter Fabergé a René Lalique.

Drahokamy a polodrahokamy

Pri tvorbe šperkov sa používajú rozličné materiály. Pri šperkoch zo zlata a platiny sú to často drahokamy, najčastejšie diamanty, rubíny, zafíry, ale v poslednej dobe často aj kubický zirkón. Pri strieborných šperkoch sa častejšie využívajú polodrahokamy - najmä ametyst, achát, ónyx, citrín, ruženín, dymový kremeň (záhneda), tyrkys, malachit, jadeit, lapis lazuli a mnohé iné.

Drahé kovy

V minulosti sa pri výrobe šperkov používali najrozličnejšie kovy (napr. železo, meď alebo cín) a ich zliatiny. Najčastejšie to bola zliatina medi a cínu, nazývaná bronz. Neskôr sa začalo používať zlato a striebro. V súčasnosti je obľúbená platina a chirurgická oceľ. 
V súčasnosti sa väčšina šperkov v Európe a Severnej Amerike vyrába zo zliatiny zlata s inými kovmi, najčastejšie so striebrom alebo meďou. Rýdzosť zliatiny sa udáva v karátoch alebo ako zlomok. U nás najbežnejšie 14 karátové zlato predstavuje zmes, v ktorej sa nachádza 14 dielov rýdzeho zlata na 24 dielov zmesi ( ±⁵⁸³⁄₁₀₀₀).

Iné materiály

Okrem kovov sa pri výrobe šperkov používajú ďalšie materiály, ako napríklad sklo alebo smalt. Šperkári taktiež používajú rôzne živočíšne alebo rastlinné materiály, ako sú napríklad mušle, koral, perly, kosti, rohovina alebo jantár a drevo. V poslednej dobe sa pri výrobe šperkov a bižutérie čoraz viac využívajú i plasty.

Výroba šperkov na Slovensku

Na Slovensku je 446 spoločností a živnostníkov, ktorých primárna činnosť je Výroba šperkov. Z nich je 46 z Banskobystrického kraja, 70 z Bratislavského kraja, 46 z Košického kraja, 70 z nitrianskeho kraja, 27 z Prešovského kraja, najviac, 95 z Trenčianskeho kraja, 42 z Trnavského kraja a 50 zo Žilinského kraja.
Mäsožravá rastlina

Mäsožravá rastlina kvôli prevahe hmyzu ako koristi sa u väčšiny mäsožravých rastlín používa aj pojem hmyzožravá rastlina je rastlina, ktorá sa dokáže vyživovať heterotrofne lovom živočíchov. Mäsožravé rastliny sú schopné fotosyntézy a predácia sa u nich vyvinula v dôsledku nedostatočného príjmu živín z pôdy. Tieto druhy rastú na chudobných pôdach.

Pestovanie

Mäsožravé rastliny sa pestujú v čistej rašeline alebo substráte, ktorý je zložený z rašeliny, piesku a dreveného uhlia. Izbová teplota by mala mať okolo 22 stupňov Celzia a rastliny by sa nemali nachádzať blízko ústredného kúrenia. Mäsožravé rastliny majú slabý koreňový systém, ktorý nesmie vyschnúť, preto by kvetináče mali stáť vo vode. Vyžadujú pravidelné zalievanie zásadne dažďovou alebo destilovanou vodou, prípadne prevarenou  alebo odstátou vodou. Pre fotosyntézu potrebujú slnečné osvetlenie. V zimných mesiacoch, pri nedostatku osvetlenia je potrebné obmedziť zalievanie.
Nižná Myšľa

Polohopis

Obec leží na južnom okraji centrálnej časti Košickej kotliny, na rozhraní jej podcelkov Košická rovina a Toryská pahorkatina. Západnou časťou chotára preteká Hornád, východnou riečka Olšava. S 15 km vzdialenými Košicami je spojená cestou II/552, ktorá vedie severne od obce, miestna komunikácia vedie aj do susednej Ždane. Na okraji obce má zastávku aj železničná trať na Čiernu nad Tisou.

Ulice

Hlavná, Skladná, Slivková, Poštová, Obchodná, Mäsiarska, Družstevná, Repiská, Varheďná, Hlboká, Školská, Malá nemecká, Veľká nemecká, Kopaničná, Cintorínska, Lesná, Široká, Pri Hornáde
Too Bad

Význam textu

Text piesne bol napísaný spevákom Chadom Kroegerom a zaoberá sa otázkou citovej ujmy počas vyrastania bez otca, ktorý ho opustil v dvoch rokoch.

Úspech

Skladba sa stala hitom aj napriek ďalšej skladbe z albumu Silver Side Up, „How You Remind Me“ a tešila sa veľkej popularite medzi fanúšikmi skupiny. Skladba dosiahla vrcholové pozície v rebríčkoch po celom svete a okrem iného aj #1 v rebríčku v Kanade a #9 vo Veľkej Británii. Skladba tiež dosiahla #42 v rebríčku Billboard Hot 100. Skladba sa po dobu 3 týždňov udržala na #1 v rebríčku Mainstream Rock Tracks a takisto #6 v rebríčku Modern Rock Tracks. Skladba sa tiež dostala v roku 2006 do soundtracku filmu Hory majú oči.

Skladba na koncertoch

Živá verzia skladby bola nahraná na DVD skupiny Live at Home, ktoré obsahovalo záznam z koncertu v Edmontone zo dňa 25. februára 2002. Okrem toho bola skladba na setliste počas koncertu skupiny na Rock am Ring v roku 2004 , v rámci turné The Long Road Tour. Počas toho istého turné bola skladba nahraná na EP MTV Unplugged, na ktoré bola skladba nahraná v akustickej verzii. Táto verzia sa neskôr objavila aj na B-strane singla „Figured You Out“ vydaného dňa 24. februára 2004. Počas jedného z koncertov v rámci turné All The Right Reasons Tour v roku 2006 sa skladba dostala na koncertné DVD Live at Sturgis 2006. Skladba je dodnes často hraná na koncertoch.
Hlboký potok (prítok Mútnika)

Prameň

Pramení na okraji Oravskej Magury, v podcelku Pilsko, na JJV svahu Hole (1 018,9 m n. m.) v nadmorskej výške cca 895 m n. m.